Diari Oficial de la Generalitat Valenciana


Sumari del DOGV 4595, del 25-09-2003 (2003/10511)

ORDE de 16 de setembre de 2003, de la Conselleria de Justícia i Administracions Públiques, per la qual es nomenen funcionaris de carrera els qui van superar les proves selectives d'accés al grup D, sector administració general, de les convocatòries 09/99, 10/99 i 11/99.
------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4595

Data del DOGV
:   25-09-2003

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2003/10800


Organisme emissor
:   Conselleria de Justícia i Administracions Públiques

Tipus de document
:   Ordre

ORDE de 16 de setembre de 2003, de la Conselleria de Justícia i Administracions Públiques, per la qual es nomenen funcionaris de carrera els qui van superar les proves selectives d'accés al grup D, sector administració general, de les convocatòries 09/99, 10/99 i 11/99. [2003/X10306]
  
Mitjançant Orde de 29 de desembre de 2000 (DOGV núm. 3.915, de 15.01.2001), la Conselleria de Justícia i Administracions Públiques va convocar proves selectives d'accés al grup D, sector administració general, corresponents a l'Oferta d'Ocupació Pública de 1999, de la Generalitat Valenciana, convocatòries 09/99, 10/99 i 11/99.
  
Finalitzats els processos de selecció, han de realitzar-se els nomenaments de funcionaris de carrera a favor de qui els han superat, de conformitat amb el que establix l'article 9.1 del Text Refós de la Llei de la Funció Pública Valenciana, aprovat pel Decret Legislatiu de 24 d'octubre de 1995, del Consell de la Generalitat (DOGV núm. 2.367, de 30.11.95). No obstant això, tenint en compte que per distintes causes no ha sigut possible realitzar el nomenament abans del dia 30 d'abril de 2003, data en què va finalitzar el termini de sis mesos que determina l'article 9.1.b) de la citada Llei, ha de preveure's la retroacció dels efectes administratius, amb els drets a les indemnitzacions corresponents, de conformitat amb la reiterada jurisprudència respecte d'això, si bé dita retroacció ha d'estar acompanyada de les oportunes cauteles, perquè no tots els fets i situacions generades en l'espai de temps transcorregut fins la data són susceptibles de revisió.
  
Per tant, vista la Resolució de 16 de setembre de 2003 de la Direcció General d'Administració Autonòmica, per la qual s'adjudiquen destinacions als aspirants que han superat les proves selectives citades, obtingudes en el concurs previst en l'article 9.1 de la Llei de la Funció Pública Valenciana i en ús de la competència que m'atribuïx l'article 27.1.j) de dita Llei,
  
ORDENE
  
Primer. Nomenament
  
Es nomenen funcionaris de carrera de l'administració del Consell de la Generalitat Valenciana, del grup D, sector administració general, els qui han superat les proves selectives de les convocatòries 09/99, 10/99 i 11/99 i es relacionen en l'annex d'esta orde, per orde de major a menor puntuació final obtinguda.
  
Segon. Adquisició de la condició de funcionari
  
Per adquirir la condició de funcionari de carrera, s'ha de prendre possessió del lloc de treball obtingut en el concurs, dins del termini possessori i previ el jurament o promesa a què es referix l'apartat c) de l'article 32 del Text Refós de la Llei de la Funció Pública Valenciana.
  
Tercer. Efectes administratius i econòmics
  
Quant siguen favorables a l'interessat, es considerarà que els efectes administratius del present nomenament es retrotrauen al dia 1 de maig de 2003, sense que això comporte la revisió d'actes, resolucions o situacions jurídiques emparades per la legalitat vigent, o l'adopció de resolucions de contingut impossible.
  
Així mateix, els funcionaris nomenats tindran dret que l'administració els indemnitze per les remuneracions deixades de percebre des del dia 1 de maig de 2003 fins al 30 de setembre de 2003, i s'entendrà que dit rescabalament es limitarà a la diferència que resulte entre els salaris realment percebuts per treball per compte alié i les retribucions corresponents al lloc en què prenguen possessió. La indemnització serà feta efectiva per l'administració per mitjà del procediment que es determine per resolució de la Direcció General d'Administració Autonòmica.
  
Quart. Interposició de recursos
  
Contra la present orde, que és definitiva en via administrativa, les persones interessades podran interposar un dels següents recursos: a) el de reposició, amb caràcter potestatiu, davant el mateix òrgan que l'ha dictat, en el termini d'un mes; b) el contenciós administratiu, davant la sala corresponent del Tribunal Superior de Justícia de la Comunitat Valenciana, en el termini de dos mesos, sempre que no s'haja interposat el potestatiu de reposició abans esmentat. En estos dos supòsits, els respectius terminis es comptaran a partir de l'endemà de la publicació d'esta orde en el Diari Oficial de la Generalitat Valenciana.
  
DISPOSICIÓ FINAL
  
La present orde produirà efectes a partir del dia de la seua publicació en el Diari Oficial de la Generalitat Valenciana.
  
València, 16 de setembre de 2003
  
El conseller de Justícia i Administracions Públiques,